OzLabs/hebrew-wiki-articles huggingface dataset:
סווינגינג

סווינגינג (מאנגלית: Swinging) היא פעילות מינית שנערכת בין שלושה אנשים או יותר. סווינגינג יכול לכלול צפייה באחרים מקיימים יחסי מין, קיום יחסי מין עם בן/בת הזוג בעוד שאחרים צופים, או קיום יחסי מין עם אנשים שאינם בני/בנות הזוג (ההגדרה הנפוצה ביותר). זוגות העוסקים בסווינגינג נוטים להימנע מקשרים רומנטיים עם האנשים האחרים, ובכך הם מבדילים את עצמם מאנשים העוסקים בפוליאמוריה.

אנשים העוסקים בסווינגינג לעיתים קרובות נפגשים במועדוני סווינגינג, אשר הם מקומות בילוי שמכוונים למפגשים ארוטיים מסוג זה.

== השפעות ==
סמליל בו עושים הסווינגרים שימוש על מנת לזהות אלה את אלה בציבור
=== מחלות מין ===
אנשים העוסקים בסווינגינג נחשפים לאותם סוגי סיכונים כמו אנשים הלוקחים חלק במין מזדמן, כאשר הסיכונים העיקריים להשתתפות בפעילות זו כוללים את הסיכון להיכנס להיריון או להידבק במחלת מין. אנשים העוסקים בסווינגינג יכולים להפחית את הסיכון בלהידבק במחלות מין על ידי ביצוע בדיקות לקיומן של מחלות מין, לפני שמחליטים לקחת חלק בפעילות מינית. בעוד שרבים מהעוסקים בסווינגינג משתמשים באמצעי מניעה, במקרים מסוימים הם עשויים שלא להספיק, משום שישנן מחלות מין שעשויות להתפשט גם כאשר משתמשים בקונדומים - כגון הרפס, HPV וסיפיליס. במחקר שנערך ב-1992 נמצא ש-7% מהאנגשים שעסקו בסווינגינג בחרו להפסיק בעקבות ההתפשטות של מגפת האיידס. באותו המחקר צוין גם שכ־62% מהאנשים שהשתתפו במחקר, ציינו כי הם שינו את הרגלי המין שלהם, כאשר הם בחרו להיות יותר בררנים לגבי בני זוג עימם הם מקיימים יחסי מין ו/או על ידי הקפדה על שימוש באמצעי מניעה.

מחקר הולנדי, שהשווה את התיעוד הרפואי אודות השכיחות של מחלות מין בכלל האוכלוסייה מצא כי השכיחות של מחלות מין הייתה הכי גבוהה בקרב אנשים צעירים, גברים הומוסקסואליים, ואנשים שעוסקים בסווינגינג.

=== היריון ===
היריון נחשב לתוצאה בלתי רצויה אפשרית לאנשים העוסקים בסווינגינג. ניתן למזער את הסיכויים להיכנס להיריון כתוצאה מסווינגינג על ידי קשירת חצוצרות (עיקור נשי), חסימת צינור הזרע (עיקור גברי), או לוודא שכל הנשים בקבוצה הן בגיל המעבר. פתרונות אחרים כוללים שימוש בקונדומים וגלולה למניעת היריון. שימוש נכון בקונדום בשילוב שיטה יעילה למניעת היריון ממזערים את הסיכון להריון ולהעברת מחלות מין.

== בחברה המערבית ==
על פי הספר של טרי גולד "The Lifestyle: a look at the erotic rites of swingers" התופעה החלה במלחמת העולם השנייה בקרב טייסים של חיל האוויר האמריקני ונשותיהם. לטענתו של גולד, שיעור התמותה בקרב הטייסים היה כה גבוה, וכי בשל כך נוצר קשר הדוק בין המשפחות של הטייסים על מנת שאם אחד מהטייסים ימותו בקרב, הטייס שנותר בחיים ידאג לצרכים של האלמנות - הן מבחינה רגשית והן מבחינה מינית. עם תום מלחמת קוריאה התפשטה תופעת הסווינגינג מהקהילות הצבאיות אל הפרברים. באותה העת התופעה כונתה בכלי התקשורת "wife-swapping" (חילופי נשים).

במהלך שנות ה-60, בהשפעת תנועת ה"Free love" , תופעת הסווינגינג הפכה נפוצה יותר במגוון רחב יותר של מעמדות חברתיים וגילאים שונים. בשנות השבעים פעילויות הסווינגינג הפכו אף שכיחות יותר.

על פי מחקרים שונים מהפכת טכנולוגיית המידע והתקשורת, יחד עם פיתוח גלולות נגד היריון והעלייה בקיומם של טיפולים רפואיים לאנשים שנדבקו במחלות מין, הובילו לעלייה בתופעת הסווינגינג לאורך השנים.

== ראו גם ==
* מין מזדמן
* נישואים פתוחים
* אורגיה
* פוליאמוריה

==קישורים חיצוניים==

* 

==הערות שוליים==

קטגוריה:יחסי מין
קטגוריה:מין מזדמן
קטגוריה:נאמנות מינית
בנייני המשרדים של קונגרס ארצות הברית

בנייני המשרדים של קונגרס של ארצות הברית (באנגלית: Congressional office buildings) הם בנייני משרדים המשמשים את הקונגרס של ארצות הברית כדי להגדיל את שטח המשרדים המוגבל בבניין הקפיטול של ארצות הברית. 

בנייני המשרדים של הקונגרס הם חלק מקומפלקס הקפיטול של ארצות הברית, ולכן הם מצויים תחת סמכותו של האדריכל של הקפיטול ומאובטחים על ידי משטרת הקפיטול של ארצות הברית. 

בנייני המשרדים מצויים המשרדים האישיים של כל נציג בית הנבחרים של ארצות הברית וכל הסנאטורים של ארצות הברית וכן ועדות קונגרס ארצות הברית, חדרי צוותים של הקונגרס, מספר קפיטוריות, ואזורים עבור צוותי השירות, התחזוקה והתמיכה של הקונגרס. 

בנייני המשרדים של הקונגרס מחוברים לקפיטול באמצעות מנהרות תת-קרקעיות להולכי רגל, וכן באמצעות הרכבת התחתית של קפיטול ארצות הברית. 

רצי הקונגרס אחראים על העברת מסמכים ודואר בין בניין הקונגרס לבין בניני המשרדים. 

שלושת בנייני המשרדים של הסנאט של ארצות הברית נמצאים לאורך שדרת החוקה מצפון לבניין הקפיטול: 

* בניין המשרדים של הסנאט ראסל (בקיצור: RSOB, בנייתו הושלמה ב-1908) 
* בניין המשרדים של הסנאט דרקסן (בקיצור:DSOB, בנייתו הושלמה ב-1958) 
* בניין המשרדים של הסנאט הארט (בקיצור:HSOB, בנייתו הושלמה ב-1982) 

שלושת בנייני המשרדים של בית הנבחרים של ארצות הברית נמצאים לאורך שדרת העצמאות מדרום לבניין קפיטול: 

* בניין המשרדים של בית הנבחרים קנון (בקיצור: CHOB, בנייתו הושלמה ב-1908) 
* בניין המשרדים של בית הנבחרים לונגוורת' (בקיצור: LHOB, בנייתו הושלמה ב-1933) 
* בניין המשרדים של בית הנבחרים רייברן (בקיצור: (RHOB, בנייתו הושלמה ב-1965) 

בניין המשרדים הרביעי של בית הנבחרים: בניין פורד, שימש את רשומות טביעות האצבע של ה-FBI, נמצא מדרום-מערב לבנייני המשרדים האחרים אחרים. 

בניין משרדים חמישי, בניין אוניל נהרס בשנת 2002. 

==קישורים חיצוניים==

*
אצטדיוני כדורגל באוקראינה

להלן רשימה של אצטדיוני כדורגל באוקראינה, מסודרים לפי קיבולת.

בנייה וניצול של אצטדיונים ותשתיות כדורגל אחרות באוקראינה, כמו גם מתן בטיחות בניהול תחרויות הוא בפיקוח ועדה של ההתאחדות לכדורגל באוקראינה אשר מאמצת תקנות על תשתית של אצטדיונים ואמצעי בטיחות.

לכל האצטדיונים באוקראינה מוענקים קטגוריה מסוימת: 1, 2, 3 וקטגוריית עלית. כל המועדונים המקצועיים מחויבים לנהל את "משחקי הבית" שלהם במקום הקבע שלהם וברישום המדינה על אצטדיונים התואמים את תקנות ההתאחדות לכדורגל. משחק כדורגל נערך רק באצטדיון אשר אושר למועדון לארח בו בטורניר רשמי. אצטדיונים כאלה מפורטים ברשם האצטדיונים שבו מותרת ניהול משחקים. לכל אצטדיון יש תעודת רישוי מטעם המדינה.

ארבעה אצטדיונים באוקראינה אירחו את יורו 2012.
== אצטדיונים פעילים ==

דונבאס ארנה
אצטדיון מטאליסט חרקוב
אצטדיון צ'רנומורץ אודסה
{| class="wikitable sortable"
!#!!אצטדיון!!קיבולת!!נבנה/שופץ!!עיר!!קבוצה
|-
|1||אולימפיסקי||70,050||2011|קייב||, דינמו קייב
|- bgcolor=silver
|2||דונבאס ארנה||52,518||2009|דונצק||שחטאר דונצק (2009–2014)
|-
|3||אצטדיון מטאליסט||40,003||2009|חרקוב||מטאליסט 1925
|-
|4||ארנה לבוב||34,915||2011|לבוב||קרפטי לבוב
|-
|5||אצטדיון צ'רנומורץ||34,164||2011|אודסה||צ'רנומורץ אודסה
|- bgcolor=silver
|6||אצטדיון שחטאר||31,718||2000|דונצק||—
|-
|7||אצטדיון דניפרו||31,003||2008|דניפרו||דניפרו, דניפרו-1
|-
|8||אצטדיון מטאלורג||29,872||1970|קריבי ריה||—
|-
|9||אצטדיון יובילייני||28,300||2001|סומי||סומי
|-
|10||אצטדיון אוקראינה||28,051||1963|לבוב||קרפטי לבוב
|- bgcolor=silver
|11||אולימפיסקי||25,831||2003|דונצק||—
|-
|12||האצטדיון המרכזי||25,175||1965|מיקולאייב||מיקולאייב
|-
|13||אצטדיון וורקסלה||24,795||2000|פולטבה||וורסקלה פולטבה
|-
|14||אצטדיון מטאור||24,381||2001|דניפרו||סטאל קמיאנסקה
|-
|15||אצטדיון סק"א||23,040|||לבוב||קרפטי-2 לבוב
|- bgcolor=silver
|16||אצטדיון אוונגרד||22,320||1951|לוהנסק||זוריה לוהנסק (1951–2014)
|- bgcolor=silver
|17||אצטדיון לוקומוטיב||19,978||2004|סימפרופול||טבריה סימפרופול (2004—2014)
|-
|18||האצטדיון העירוני||18,500||2000|טרנופיל||ניבה טרנופיל, טרנופיל
|-
|19||אצטדיון בוקובינה||17,000|||צ'רנוביץ||בוקובינה צ'רנוביץ
|-
|20||אצטדיון דינמו||16,873|||קייב||אולימפיק דונצק
|-
|21||אצטדיון רוך||16,000|||איוואנו-פרנקיבסק||טפלוביק פריקרפטיה איוואנו-פרנקיבסק
|-
|22||אצטדיון זירקה||14,628|||קירובוראד||זירקה קירובוראד
|-
|23||האצטדיון המרכזי||14,000|||ויניציה||ניבה ויניציה
|-
|24||אצטדיון וולודימיר בויקו||12,680|||מריופול||מריופול
|-
|25||אצטדיון יורי גגארין||12,060|||צ'רניהיב||דסנה צ'רניהיב
|-
|rowspan=2|26||אצטדיון אוונגרד||12,000|||אוז'הורוד||—
|-
|אצטדיון צסק"א||12,000|||קייב||—
|-
|28||סלבוטיץ' ארנה||11,983||2006|זאפוריז'יה||מטאלורג זאפוריז'יה
|-
|29||אצטדיון אוונגרד||11,574||2002|לוצק||ווהלין לוצק
|-
|30||אצטדיון פוליטכניק||11,400|||קרמנצ'וק||קרמין קרמנצ'וק
|- bgcolor=silver
|31||SKS ארנה||5,576|||סבסטופול||סבסטופול
|}

== ראו גם ==
* אצטדיוני כדורגל ברוסיה
* אצטדיוני כדורגל בישראל
* אצטדיוני כדורגל בבלארוס
== קישורים חיצוניים ==

* [https://web.archive.org/web/20150322223400/http://www.ffu.org.ua/files/ndocs_377.pdf תקנות על תשתית האצטדיון] התאחדות הכדורגל של אוקראינה, 5 ביוני 2013.

== הערות שוליים ==

*
לאופולד וילהלם, ארכידוכס אוסטריה

לאופולד וילהלם, ארכידוכס אוסטריה (בגרמנית: Leopold Wilhelm von Österreich; 5 בינואר 1614 - 20 בנובמבר 1662) היה מפקד צבאי אוסטרי, מושל ארצות השפלה הספרדיות בין השנים 1647–1656, ופטרון של האמנויות.

== ביוגרפיה ==
לאופולד וילהלם נולד בוינר נוישטאדט ב-5 בינואר 1614, והיה בנם הצעיר של פרדיננד משטיריה, ארכידוכס אוסטריה לבית הבסבורג ואשתו הראשונה, מריה אנה מבוואריה, בתם של וילהלם החמישי, דוכס בוואריה ורנאטה מלורן. בשנת 1619 מת מתיאס, קיסר האימפריה הרומית הקדושה ללא ילדים, ואביו הוכתר לקיסר האימפריה, מעשה שהביא לפרוץ מלחמת שלושים השנים.

בשנת 1637 מת אביו, ואחיו הבכור הפך לקיסר פרדיננד השלישי. לאופולד וילהלם שימש כגנרל במלחמת שלושים השנים, וכמפקד בקרב ברייטנפלד השני ובמלחמת צרפת-ספרד. במהלך המלחמה, כוחות ארצות השפלה הספרדיות תחת פיקודו של לאופולד וילהלם הפסידו בקרב לן, בניסיון לכבוש את העיר מחדש בשנת 1648. מאוחר יותר בזמן המלחמה הוא התקיף מכיוון ארצות השפלה פעמיים. בפעם השנייה הוא תפס בהצלחה מספר מצודות בצפון צרפת בחודשים פברואר-מרץ 1652, ואילץ את הצרפתים למשוך כוחות מקטלוניה כדי לחזק את גבולם הצפוני. זה סייע לכוחות הספרדים בספרד להחזיר את שלטונם בקטלוניה, ולמגר את המרד הקטלאני שקיבל סיוע מצרפת.

אף על פי שללאופולד וילהלם היו חסרים הכישורים הקנוניים, הוא השיג, בעזרת אביו, מספר תוארי בישוף כדי לספק לו הכנסה. הוא לא היה כשיר לתפקיד, אך קיבל את התואר, ואת מימוש ההכנסות האפיסקופליות המלאות של הבישופויות של הלברשטט (1628-1648), פסאו (1625-1662), ברסלאו (1656-1662), אולמוץ (1637 -1662) ושטרסבורג (1626-1662). ב-1635 אישר אותו האפיפיור אורבנוס השמיני כנסיך-הארכיבישוף של ברמן, אך בגלל כיבושה בידי השוודים הוא מעולם לא זכה לשלוט בה דה פקטו.

הוא חזר לווינה לאחר שהמצב בארצות השפלה הספרדיות הידרדר בשנת 1656. בווינה הוא היה עסוק בתחילה בממשל של הבישופיות השונות שלו, תפקידו כגראנד מאסטר של המסדר הטבטוני וענייני המשפחה של הבית הקיסרי. לאחר מותו של אחיו הבכור הקיסר פרדיננד השלישי, כמה מהנסיכים הבוחרים רצו לבחור בו לתפקיד הקיסר, אולם הוא עצר בעדם, כדי לאפשר לאחיינו להגיע לגיל הסטטוטורי לעלות על כס המלכות, וב-22 ביולי 1658 נבחר אחיינו לאופולד לתפקיד הקיסר, בגיל 18 שנים. לאחר שהקדיש את עצמו לענייני המדינה, פרש לאופולד וילהלם בשנותיו האחרונות והקדיש את חייו רק למען אהבת האמנות.

הוא נפטר בווינה ב-20 בנובמבר 1662.

==אילן יוחסין==

==קישורים חיצוניים==

קטגוריה:בית הבסבורג
קטגוריה:ילידי 1614
קטגוריה:נפטרים ב-1662
האי של הרפר

האי של הרפר (באנגלית: Harper's Island) היא סדרת טלוויזיה קצרה אמריקאית מסוגות המסתורין והאימה. יוצר הסדרה הוא ארי שלוסברג. 13 פרקי הסדרה שודרו ברשת CBS בקיץ 2009.

== עלילה ==
העלילה מתרחשת באי בשם "האי של הרפר" ומתמקדת בקבוצת דמויות של בני משפחה וידידים שהתקבצו באי לקראת חתונה של שניים מהם שמתוכננת להיערך באי.

סדרת רציחות מסתוריות מפריעה לחגיגות ומזכירה מסע רציחות שהתרחש באי שבע שנים לפני כן.

== שחקנים ודמויות ==
* איליין קסידי - אבי מילס - חברתו הטובה של החתן מילדות; תושבת האי לשעבר
* כריסטופר גורהאם - הנרי דאן - החתן, ארוסה של טריש; תושב האי לשעבר
* קייטי קסידי - טריש ולינגטון - הכלה, ארוסתו של הנרי
* קמרון ריצ'רדסון - קלואי קרטר - שושבינה; בת זוגו של קאל
* אדם קמפבל - קאל ונדוסן - בן זוגה של קלואי
* סי-ג'יי טומאסון - ג'ימי מנס - בן זוגה לשעבר של אבי; דייג מקומי תושב האי
* ג'ים ביבר - צ'רלי מילס - שריף האי; אביה של אבי
* ריצ'רד בורגי - טומאס ולינגטון - אביהן של טריש ושיאה
* ויקטור ובסטר - האנטר ג'נינגס - בן זוגה לשעבר של טריש
* דין צ'קוואלה - ג'יי-די דאן - אחיו של הנרי
* מאט באר - כריסטופר (סאלי) סאליבן - שושבין; חברו הטוב של הנרי
* הארי המלין - מרטי דאן - דודם של הנרי וג'יי-די
* ג'ינה הולדן - שיאה אלן - שושבינה; אחותה של טריש
* דייוויד לואיס - ריצ'רד אלן - בן זוגה של שיאה
* קסנדרה סוטל - מדיסון אלן - בתם של שיאה וריצ'רד
* קלודט מינק - קת'רין ולינגטון - אמן החורגת של טריש ושיאה
* ברנדון ג'יי מקלארן - דני ברוקס - שושבין; חברו של הנרי
* כריס גוטייה - מלקולם רוס - שושבין; חברו של הנרי
* שון רוג'רסון - ג'ואל בות' - שושבין; חברו של הנרי
* אמבר בוריקי - בת' ברינגטון - שושבינה; חברתה של טריש
* שרה סמית' - לוסי דאראמור - שושבינה; חברתה של טריש
* בן קוטון - שיין פירס - דייג מקומי תושב האי
* אנה מיי ראוטלדג' - קלי סיבר - תושבת האי
* אלי ליברט - ניקי בולטון - תושבת האי; חברתה של אבי
* בוורלי אליוט - מגי קרל - תושבת האי
* קאלום קית' רני - ג'ון וייקפילד - רוצח סדרתי מהעבר

== הפצה והזרמת מדיה ==
ב-2009 החלה חברת סרטי פרמאונט בהפצת מארזי DVD של הסדרה לפי אזורים. בשנים 2014-2015 הסדרה הייתה זמינה בשירות הזרמת המדיה נטפליקס. הסדרה זמינה לצפייה באמזון וידאו וב-CW Seed.

==קישורים חיצוניים==
* 

* [https://www.imdb.com/title/tt1358322 Harper's Globe] באתר IMDb - סדרת רשת על תושב חדש באי של הרפר

קטגוריה:סדרות דרמה המשכיות
קטגוריה:סדרות אימה אמריקאיות
קטגוריה:סדרות טלוויזיה אמריקאיות
קטגוריה:תוכניות טלוויזיה שעלו לשידור בשנות ה-2000
קטגוריה:CBS: תוכניות וסדרות
לואי ארמנד הראשון, נסיך קונטי

לואי ארמנד הראשון דה בורבון, נסיך קונטי (בצרפתית: Louis Armand Ier de Bourbon-Conti; 30 באפריל 1661 - 9 בנובמבר 1685) היה הנסיך דה קונטי מ-1666 עד מותו, וחתנו של לואי הארבעה עשר, מלך צרפת.

== ביוגרפיה ==
פרנסואה לואי נולד ב-30 באפריל 1661 במלון "דה קונטי" בפריז, והיה בנם של ארמנד דה בורבון, נסיך קונטי ואן מארי מרטינוזי, בתו של ג'רולמו מרטינוזי ואחייניתו של הקרדינל מאזארן, דרך אמה.

באוגוסט 1679 הוא שימש כשליחו של קרלוס השני, מלך ספרד בנישואיו עם מארי לואיז ד'אורליאן. בשנת 1680 הוא התחתן עם מארי אן דה בורבון, בתו הלא חוקית של המלך לואי הארבעה עשר, מפילגשו הראשונה, לואיז דה לוואלייר. החתן והכלה היו בני 18 ו-13 בהתאמה, באותו זמן. מאחר שהם לא הונחו למה לצפות בלילה הראשון שלהם יחד, זה נגמר באסון, והנסיכה הצעירה נמלטה בייאוש. כתוצאה מכך, הנסיך לא רצה לחלוק את המיטה שלו שוב עם אישה.

הוא שירת בהצטיינות בפלנדריה בשנת 1683, ולאחר מכן, נגד רצונו של המלך, הלך להונגריה, שם הוא עזר לאוסטרים להביס את הטורקים בגראן באותה שנה. פרנסואה לואי מת ב-9 בנובמבר 1685 בטירת פונטנבלו, מאבעבועות שחורות, בהם הוא נדבק מאשתו. בזמן שהיא התאוששה לאחר כמה זמן, הנסיך נכנע למחלתו תוך חמישה ימים. מאחר שלא היו לו צאצאים, ירש את תאריו אחיו הצעיר, פרנסואה לואי, נסיך קונטי.

== אילן יוחסין ==

==קישורים חיצוניים==

* 

קטגוריה:בית בורבון
קטגוריה:פריז: אישים
קטגוריה:ילידי 1661
קטגוריה:נפטרים ב-1685
יומנו של חנון - המלחמה הקרה

יומנו של חנון- המלחמה הקרה (באנגלית: Diary of a Wimpy Kid: The Meltdown) הוא הספר השלושה עשר בסדרת הספרים "יומנו של חנון" של הסופר והמאייר האמריקאי ג'ף קיני. הספר יצא לאור בעברית בשנת 2018 בתרגומו של ארז אשרוב בהוצאת כנרת. הספר כתוב במבנה ובסגנון ששימש לכתיבת שאר ספרי הסדרה, והוא מודפס באותיות כתב עגולות המדמות יומן הנכתב בכתב יד.

==תקציר העלילה==
גרג הפלי, גיבור הסדרה, לא אוהב את החורף. אם זה היה תלוי בו, הוא היה ישן עד תחילת האביב או רובץ מול המסך עטוף בשמיכה, אך הוריו חושבים אחרת ורוצים שישחק בחוץ עם חבריו ויפתח כישורים חברתיים. בנוסף, קבעה אמו חוק חדש בבית: בסופי שבוע פעילות מול מסכים אסורה כדי שיהיה יותר רוגע בבית. גרג מרגיש שהוא לא צריך חברים נוספים מלבד חברו ראולי ג'פרסון, אך כשהוא מגיע אליו כדי להעביר את הזמן, הוא מוצא את ראולי מחוץ לבית. גרג וראולי מחפשים מה לעשות, ואז אביו של גרג מספר להם על משחקים אפשריים בשלג מתקופת הילדות שלו. יום אחד מחליטים גרג וראולי לבנות מבצר שלג כמו שבנה אביו של גרג בילדותו. למחרת חוזרים גרג וראולי למגרש שבו בנו את המבצר שלהם ומגלים שכל המגרש מלא בטירות כמו שלהם והם מבינים שעליהם לכבוש את המבצר שלהם בחזרה, אך הם נקלעים למלחמת שלג מקפיאה.

==דמויות==

===דמויות ראשיות===	
*גרגורי (גרג) הפלי: גיבור הספר. נער מתבגר.
*פרנק הפלי: אביהם של רודריק, גרג ומני ובעלה של סוזן שמשכנע את גרג לצאת למלחמה.
*סוזן הפלי: אמא של רודריק, גרג ומני. מכריחה את גרג לשחק בחוץ בשלג.
*ראולי ג'פרסון: חברו הטוב ביותר של גרג שיוצא לשחק איתו בחוץ.

===דמויות משניות===
*מני הפלי: אחיו הקטן של גרג.
*רודריק הפלי: אחיו הגדול של גרג.
*החזיר: החזיר של משפחת הפלי, נעלם בתחילת הספר.
*טרוור ניקס: ילד שגר פעם ברחוב סארי העליון ועבר לגור ברחוב סארי התחתון.
*מקלי מינגו: המנהיג של בני מינגו. לובש חגורה עם אבזם גדול.

==קישורים חיצוניים==
* 
* 

המלחמה הקרה
I Rise

I Rise (בעברית: אני עולה) הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבום האולפן הארבעה-עשר שלה, Madame X (2019). השיר יצא לאור ב-3 במאי 2019, כסינגל השיווקי הראשון מתוך האלבום. ב-4 באוקטובר 2019, יצא לאור השיר כסינגל השלישי מתוך האלבום באיטליה.

השיר הגיע למקום הראשון במצעד שירי הדאנס קלאב.

== רקע וכתיבה ==
לאחר שהוציאה את הסינגל "Medellín", כסינגל הראשון מתוך האלבום, נודע כי שיר זה יתפקד כסינגל השיווקי הראשון מתוכו. לאחר הופעתה של מדונה בטקס פרסי המוזיקה של בילבורד, פורסמו הצצות שונות של השיר. בהמשך, פורסם כי בנוסף להיותו סינגל שיווקי, יתפקד השיר גם כסינגל השלישי מתוך האלבום.

בסמוך לצאתו, עלה השיר לרשת הזרמת המדיה ספוטיפיי. במהדורה מיוחדת של האלבום Madame X, נכללת גרסת קטע כלי של השיר.

== וידאו קליפ ==
טרם יצא הווידאו קליפ המלא של השיר, העלתה מדונה לערוץ היוטיוב שלה ב-3 במאי 2019, בסמוך לצאתו של השיר כסינגל את האודיו שלו. באודיו ניתן לראות את מדונה מבצעת תנועות ריקוד שונות. נכון לאוקטובר 2019, מונה הצפיות של הקליפ עומד על כ-3 מיליון צפיות.

הקליפ הרשמי של השיר יצא בחסות מגזין טיים, ולא הועלה לערוץ היוטיוב הרשמי של מדונה.

== פרסים ומועמדויות ==
הרמיקס של טרייסי יאנג זכה בפרס גראמי בטקס פרסי גראמי ה-62 בקטגוריית "הקלטת הרמיקס הטובה ביותר, לא קלאסי".

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |גרסה
! scope="col" |חברת תקליטים
! scope="col" |מקור
|-
! rowspan="3" scope="row" |כלל העולם
|3 במאי 2019
| rowspan="3" |הזרמת מוזיקה • הורדה דיגיטלית
|רגילה
| rowspan="3" |אינטרסקופ
| style="text-align:center;" |<ref name="digital">Citations regarding the digital release of "I Rise":
* 
* 
* </ref>
|-
|19 ביולי 2019
|רמיקסים מאת טרייסי יאנג
| style="text-align:center;" |<ref name="itunes">Citations regarding the Tracy Young remixes of "I Rise":
* 
* 
* 
* 
* 
* 
* </ref>
|-
|16 באוגוסט 2019
|רמיקסים
| style="text-align:center;" |<ref name="pt2">Citations regarding the remixes EP of "I Rise":
* 
* 
* 
* 
* 
* 
* </ref>
|-
! scope="row" |איטליה
|4 באוקטובר 2019
|רדיו איירפליי
|רגילה
|יוניברסל
| style="text-align:center;" |<ref name="italy"></ref>
|-
! scope="row" |ארצות הברית
|29 בנובמבר 2019
|תקליט 12 אינץ'
|רמיקסים
|אינטרסקופ
| style="text-align:center;" |<ref name="Physical release US"></ref>
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מדונה
קטגוריה:Madame X (מדונה)
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי מדונה
קטגוריה:שירים שנכתבו על ידי סטארה
קטגוריה:שירים שהופקו על ידי מדונה
קטגוריה:בלדות פופ
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:סינגלים בהוצאת אינטרסקופ רקורדס
עמלה עינת

עמלה עינת (שמה המקורי: עמלה כהן; נולדה ב-29 בדצמבר 1939, כפר סבא) היא סופרת, מחזאית, עורכת ואשת חינוך ישראלית.

==ביוגרפיה==

אמה של עמלה עינת, מרים, היא ילידת הארץ, ואביה, שלמה כהן, יליד פולין, השתייך ל"" והיה חבר קיבוץ עין החורש. כאשר קמה מדינת ישראל עברה עינת עם משפחתה לחולון, ולמדה בבית הספר ביאליק ובתיכון קוגל בעיר. בגיל חמש-עשרה וחצי עברה לירושלים בשל מחלת האסתמה ממנה סבלה. בירושלים המשיכה את לימודיה בתיכון ליד"ה (אז "תיכון בית הכרם"). כילדה הייתה חניכה בתנועת "הנוער העובד". את שירותה הצבאי בצבא ההגנה לישראל עשתה בתור סמלת חינוך במפקדת קצין חינוך ראשי. לאחר סיום שירותה השלימה עינת תואר בוגרת אוניברסיטה בספרות עברית באוניברסיטת תל אביב. תואר המוסמך שלה, בייעוץ פסיכולוגי חינוכי, ניתן לה גם הוא בתל אביב, בשנת 1964. תואר דוקטור בחינוך קיבלה באוניברסיטת ליברפול.

עינת כתבה ספרים מקצועיים בתחום החינוך, ועסקה גם בליקוי למידה (בעיקר בנושא הדיסלקסיה). חיברה מחזות (למשל, "שיטת חנהלה" ו"סכין בסמטה") שהועלו על בימות שונות. בשנים 1978–1991 הייתה עמלה עינת סגנית העורך של "עתון 77", ירחון לספרות ולתרבות, ולאחר מכן, בשנים 1991–1993, הייתה עורכת ראשית בהוצאת ידיעות אחרונות. היא חיברה עשרות רשימות, ביקורת ומסות שהתפרסמו במוספים הספרותיים של עיתונים וכתבי-עת שונים.

עינת זכתה בפרס היצירה לסופרים עבריים על שם לוי אשכול בשנת 1983, בפרס הדסה לספרות ילדים ונוער (2004) ובפרס אקו"ם לשנת 2017 על תרומתה ליצירה ולספרות הישראלית.

מתגוררת בתל אביב. הייתה נשואה לאהרון, אם לשלושה.

==ספריה==

===בעריכתה===
*נשים רוצחות מאת מישל חדד (תל אביב: ידיעות אחרונות ספרי חמד, 1992)
*תרת תרת: סיפורי עם מפי יהודי אתיופיה (תל אביב: המרכז לקליטת אמנים עולים, 1996; בשיתוף אחרים)
*קולות מהכלא: אנתולוגיה של יצירות אסירים (ירושלים: כרמל, תש"ע 2009; בשיתוף תומר עינת).

==קישורים חיצוניים==
* 
* 
* 
;על יצירתה
* ניסן רזניק, "[https://web.archive.org/web/20131007153621/http://www.massuah.org.il/upload/Downloads/PdtFile_146.pdf דברים כהווייתם: הערות בעקבות ספרה של עמלה עינת "דיבה שאין עימה קלון]", משואה: קובץ שנתי לתודעת השואה והגבורה, כרך כ"ג (1995), עמ' 218–224.
* 
* 
* 
* 
* 
* 
* אילת נגב, [https://benyehuda.org/read/29997 עמלה עינת: דיבה שאין בה קלון], בתוך שיחות אינטימיות, תל אביב: משכל, 1995. גרסה דיגיטלית בפרויקט בן־יהודה
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרי בית הספר ביאליק (חולון)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:בוגרות הנוער העובד והלומד
קטגוריה:בוגרי הנוער העובד והלומד
קטגוריה:בוגרות אוניברסיטאות ומכללות בממלכה המאוחדת
קטגוריה:בוגרי אוניברסיטאות ומכללות בממלכה המאוחדת
קטגוריה:תל אביב-יפו: אישים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:ישראליות שנולדו ב-1939
קטגוריה:ישראלים שנולדו ב-1939
If I Can't Have You

"If I Can't Have You" (בעברית: אם אני לא יכול שיהיה לי אותך) הוא סינגל שהוקלט על ידי הזמר-יוצר הקנדי שון מנדס. השיר יצא לאור ב-3 במאי 2019, על ידי חברת התקליטים איילנד רקורדס, כסינגל מתוך האלבום, Shawn Mendes.

השיר יצא בחמישה פורמטים; תקליטור, הורדה דיגיטלית, תקליט 7 אינץ', הזרמת מוזיקה וקלטת שמע.

== רקע וכתיבה ==
השיר נכתב על ידי שון מנדס, טדי גייגר, סקוט האריס ונייט מרסראו, והופק על ידי מנדס, גייגר, האריס, מרסראו, ולטה ומארק ויליאמס. מנדס התראיין לרדיו ביטס 1, שם אמר כי מתוך 45 שירים שכתב בחצי השנה האחרונה, החליט לבחור בשיר הזה ולהוציא אותו כסינגל.

בסמוך לצאתו עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר, הועלה לערוץ היוטיוב של שון מנדס ב-3 במאי 2019, בסמוך לצאתו של השיר כסינגל. הקליפ צולם בשחור-לבן, ולאורכו ניתן לראות את מנדס מבצע פעולות יומיות שונות.

בפחות משלוש שעות, צבר השיר 1.5 מיליון צפיות.

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|3 במאי 2019
|הזרמת מוזיקה • הורדה דיגיטלית
| rowspan="2" |איילנד
|
|-
!ארצות הברית
|7 במאי 2019
|רדיו להיטים עכשוויים
|
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי טדי גייגר
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים שהופקו על ידי שון מנדס
קטגוריה:וידאו קליפים בשחור-לבן
כביש 3835

כביש 3835 הוא כביש רוחב מקומי באורך של 5 ק"מ במועצה האזורית מטה יהודה, שבמחוז ירושלים, שבמדינת ישראל.

== הכביש ==
הכביש מסתעף מכביש 38 בכניסה הראשית לבית שמש, חוצה את נחל שורק בואכה קיבוץ צרעה ועד למנזר דיר ראפאת.

הכביש מקשר לאזור התעשייה של הקיבוץ (המובחן מפארק צרעה ומאזור תעשייה הרטוב הסמוך), יקב טפרברג 1870, מכון גבעת שמש לגמילת נערים מסמים ויקב מוני.

הכביש ממוקם בעמק שורק, עובר בין מטעים ושדות וכן מעל אפיק נחל שורק ומסילת הרכבת המחברת בין בית שמש לירושלים, וניתן להגיע ממנו למכון טיהור שפכים של האזור.

הגשר הנוכחי מעל לנחל שורק הוקם בשנת 1993. הגשר שקדם לו היה נסגר מספר פעמים בשנה בשל הצפה בעקבות גשמים עזים.

בשנת 2017, כחלק משיפוץ המקטע הצפוני של כביש 38, צומת המפגש בין כביש 3835 לכביש 38 הוזז, רומזר וחובר עם הכניסה לבית שמש. כמו כן הוקם גשר מעל מסילת הרכבת. על פי התוכנית, אמור לקום בעתיד מחלף תחת הצומת.

מהכביש ניתן להיכנס לדרך הפסלים שביער הנשיא (יער צרעה).

== ראו גם ==
* קיבוץ צרעה
* כביש 38
* יקב טפרברג

קטגוריה:ישראל: כבישים
Punto G

Punto G הוא סינגל שהוקלט על ידי הזמרת-יוצרת הקולומביאנית קרול ג'י, מתוך אלבומה השני, Ocean. השיר יצא לאור ב-4 באפריל 2019, על ידי חברת התקליטים יוניברסל מיוזיק לטין אנטרטיינמנט, כסינגל החמישי מתוך האלבום.

השיר הגיע אל המקום ה-40 במצעד השירים הלטיניים.

== רקע וכתיבה ==
השיר נכתב על ידי קרול ג'י, רייטו קולומביאנו ואנדי קליי ומפיקו טרם נודע. השיר הוא שיר בסגנון הפופ הלטיני, המשלב בתוכו גם את סגנון הרגאטון. בשיר יש אזכור לזמרת הקולומביאנית שאקירה ולזמרת האמריקאית ג'ניפר לופז.

בנוסף לכך, הועלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה בשידור חי לערוץ היוטיוב של קרול ג'י ב-4 באפריל 2019. בתחילת הקליפ, ניתן לראות את ג'י יושבת על כורסה הנמצאת בתוך סטודיו. לאורכו של הקליפ, ניתן לראות רקדניות ליווי הרוקדות ביחד עם ג'י.

נכון לדצמבר 2019, מונה הצפיות של הקליפ עומד על כ-135 מיליון צפיות.

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!מקסיקו (AMPROFON)<ref></ref>
|פלטינה
|60,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי 2019
קטגוריה:סינגלים מ-2019
קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:שירים על מוזיקאים
קטגוריה:סינגלים בהוצאת יוניברסל מיוזיק לטין אנטרטיינמנט
הספרות

הספרות - רבעון למדע הספרות הוא כתב עת מדעי לחקר הספרות, ובפרט הספרות העברית, ולתורת הספרות, שיצא לאור על ידי אוניברסיטת תל אביב בשנים 1968–1986.

עורכו של כתב העת היה פרופ' בנימין הרושובסקי. בפתח הגיליון הראשון הוצג ייחודו של כתב העת:
:'הספרות' אינו דומה לשום כתב עת הקיים בעברית. רבעון זה לא יפרסם יצירות ספרות חדשות, לא יתמסר לביקורת הספרות השוטפת, לא יקדיש את גליונותיו לפובליציסטיקה או לאידאולוגיה. תפקידו מדעי גרידא. לשורת כתבי העת המדעיים המופיעים בארץ ... נוסף עתה כתב עת לחקר הספרות.
כדי להבהיר היטב את תחומו של כתב העת, המאמר הראשון שבו, מאת פרופ' הרושובסקי, קרוי "על תחומי מדע הספרות", ומשרטט את הנושאים שבהם עוסק מדע הספרות.
עם הכותבים בכתב העת נמנו חברי הסגל האקדמי של החוג לספרות באוניברסיטת תל אביב (מנחם פרי, יוסף האפרתי, מאיר שטרנברג, ישראל לוין ועוד) ובאוניברסיטאות אחרות (שמעון זנדבנק, גרשון שקד, דב סדן, חנא שמרוק ועוד).

==לקריאה נוספת==
* ק.א.ב., "הספרות" ומדע הספרות, מאזנים כז/א, יוני 1968. 

קטגוריה:אוניברסיטת תל אביב: כתבי עת
קטגוריה:ישראל: כתבי עת ספרותיים
קטגוריה:תורת הספרות
יאיינצי

יָאיִינְצִי (בסרבית קירילית: Јајинци, בסרבית בכתב לטיני: Jajinci) היא שכונת מגורים ברובע "ווֹזְ'דוֹבָאץ" של בלגרד בירת סרביה. בתקופת מלחמת העולם השנייה ושואת יהודי יוגוסלביה שכן במקום הכפר יאיינצי, אשר בסמוך אליו היה ממוקם גיא הריגה, בו נרצחו ונקברו עשרות אלפי יהודים, סרבים, ובני רומה ממחנות הריכוז: טופובסקה שופה, באנייצה וסיימישטה, וכן מקרב עצורי קלאדובו שאבאץ.

==היסטוריה==
במקום שכן כפר חקלאי. לאחר מלחמת העולם השנייה חל גידול מואץ בשטחה של בלגרד, ובראשית המאה ה-21 נכלל המקום בשטחה המוניציפלי, וממוקם בפרווריה. האזור מתאפיין בבתים צמודי קרקע ובצפיפות אוכלוסין נמוכה. באזור שוכן פארק ההנצחה יאיינצי, לזכר קרבנות השואה והנספים מקרב האוכלוסייה הסרבית ובני רומה.

===אירועי מלחמת העולם השנייה===
בשלהי יוני 1941, כחודשיים לאחר פלישת גרמניה הנאצית ליוגוסלביה, הוקם מחנה הריכוז באנייצה, וב-9 ביולי 1941 נכלאו במקום העצירים הראשונים, רובם חברי המפלגה הקומוניסטית של יוגוסלביה וכן מתנגדי משטר אחרים. בהמשך, הובלו העצורים לכפר יאיינצי והוצאו להורג. בסוף יולי 1941 הוצאו להורג 122 מיהודי בלגרד בעקבות השלכת בקבוק מולוטוב על ידי צעיר יהודי אל עבר רכב גרמני. באוגוסט 1941 הוקם מחנה הריכוז טופובסקה שופה, ובו נכלאו הגברים מקרב יהדות בלגרד. החל מספטמבר הוצאו להורג עצירים מטופובסקה שופה ביאיינצי על ידי כיתות יורים בקצב של 140 עד 400 ליממה. בין ה-9 ל-11 באוקטובר הוצאו להורג כ-2,000 יהודים מקרב עצורי טופובסקה שופה וקלאדובו-שאבאץ, ו-200 בני רומה, חלקם בשטחי יאיינצי, זאת בעקבות התקפה של כוחות הפרטיזנים של טיטו בה נהרגו ונפצעו חיילים גרמנים. במקום נרצחו גם יהודים אזרחי יוגוסלביה שנמלטו משטחי סרביה הכבושה לאזורי שליטה אחרים, אשר נעצרו והוסגרו לגרמנים, ומהם 48 מיהודי בלגרד שנמלטו לסקופיה והוסגרו על ידי שלטונות הכיבוש הבולגרי שם. עד סוף נובמבר הוצאו להורג בירי כל הגברים מטופובסקה שופה.

במרץ 1942 נכלאו הנשים והילדים מקרב יהודי בלגרד, הבאנאט הסרבי ועצורי קלאדובו-שאבאץ במחנה הריכוז סיימישטה. עד 10 במאי 1942 הומתו כולם באמצעות משאית גז שהובאה במיוחד לכך מגרמניה. כולם נקברו בקבורה המונית ביאיינצי. בין דצמבר 1943 לאפריל 1944 הוצאו גוויות הנרצחים והנקברים במקום ונשרפו על ידי הגרמנים במטרה לטשטש ראיות.

ב-20 באוקטובר 1964, יום השנה ה-20 לשחרור בלגרד, נחנך במקום פארק הנצחה לזכר הקרבנות.

==קישורים חיצוניים==

==הערות שוליים==

קטגוריה:שואת יהודי יוגוסלביה
קטגוריה:בלגרד: גאוגרפיה
קטגוריה:פשעי מלחמה של גרמניה במלחמת העולם השנייה
יאיינצי
.ms

היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים במונטסראט (טריטוריה בריטית). הסיומת, שנפתחה בשנת 1997, היא סיומת פעילה ונפוצה ביותר בעיקר בקרב תושבי מונטסראט.

==שימושים==
* מיקרוסופט עושה שימוש בסיומת זו כקיצור כתובת לשירותיה, כגון ch9.ms, ו-1drv.ms עבור שירות ה-OneDrive שלה, ובכללי שימוש בכתובת AKA.MS עבור קיצורים לאתריה.
* אתרים המבוססים או קשורים למיסיסיפי משתמשים אף הם בקיצור זה.

== תתי-סיומות ==
סיומת האינטרנט מחולקת לתתי-הסיומות הבאות:
* 
* 
* 
* 
* 

== קישורים חיצוניים ==

* 
* [http://www.iana.org/domains/root/db/ms.html מידע על הסיומת ב-IANA]
* [https://secure.domains.mninet.ms/ שירות רכישת דומיין]

==הערות שוליים==

קטגוריה:מונטסראט
קטגוריה:הממלכה המאוחדת: אינטרנט
Nervous

"Nervous" (בעברית: "עצבני") הוא סינגל שהוקלט על ידי הזמר-יוצר הקנדי שון מנדס, מתוך אלבומו השלישי, Shawn Mendes. השיר יצא לאור ב-23 במאי 2018, כסינגל החמישי והאחרון מתוך האלבום.

עם יציאתו נכנס השיר אל המקום ה-51 במצעד המוזיקה האוסטרלי.

== רקע וכתיבה ==
השיר נכתב על ידי שון מנדס, ג'וליה מייקלס וסקוט האריס והופק על ידי מנדס וטדי גייגר. השיר הוא שיר בסגנון הפופ, אשר מאפיין את שאר שירי האלבום. ב-22 במאי 2018, פרסם מנדס באינסטגרם שלו את עטיפת הסינגל.

בסמוך לצאתו על השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר פורסם לראשונה בערוץ היוטיוב של שון מנדס ב-11 ביוני 2018. לאורכו של הקליפ ניתן לראות את מנדס יושב ומנגן בגיטרה כשזוג ידיים מבצעות תנועות בסמוך לכך.

נכון למאי 2019, מונה הצפיות של הקליפ עומד על כ-85 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|זהב
|20,000
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי סקוט האריס
קטגוריה:שירים שנכתבו על ידי שון מנדס
קטגוריה:שירים שהופקו על ידי שון מנדס
Clout

Clout (בעברית: כוח) הוא סינגל שהוקלט על ידי הראפר האמריקאי אופסט, ביחד עם הראפרית האמריקאית קארדי בי, מתוך האלבום, Father of 4. השיר יצא לאור ב-15 במרץ 2019, כסינגל השני מתוך האלבום.

עם יציאתו נכנס השיר אל המקום ה-39 במצעד הבילבורד הוט 100.

== רקע וכתיבה ==
השיר נכתב על ידי אופסט, קארדי בי, יהושע לואלן, ק. גומרינגר וט. גומרינגר והופק על ידי קוביץ ולואלן גם כן. שיר זה הוא שיתוף הפעולה הרביעי בין אופסט לקארדי בי, כשהשלושה הקודמים לכך הם "Um Yea", "" ו-"Drip".

בנוסף לכך, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של מיגוס ב-17 באפריל 2019. לאורכו של הקליפ ניתן לראות את אופסט מבצע פעולות שונות, כשמאחוריו מסך בצבע צהוב. בהמשך הקליפ, ניתן לראות גם את קארדי בי. נכון ליולי 2019, מונה הצפיות של הקליפ עומד על כ-250 מיליון צפיות.

ב-17 ביולי 2019, אופסט וקארדי בי ביצעו את השיר בתוכניתו של ג'ימי קימל. את השיר הם התחילו ברחוב דמוי שדרת הכוכבים של הוליווד בלוס אנג'לס וסיימו אותו על במה מול קהל רב.

== מיקומי שיא ==

== נתוני מכירות ==
{| class="wikitable sortable"
|-
!מקום
!תארים
!מכירות
|-
!ארצות הברית (RIAA)
|פלטינה
|1,000,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי אופסט
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירי היפ הופ אמריקאיים
קטגוריה:סינגלים בהוצאת מוטאון
קטגוריה:שירי כסף בממלכה המאוחדת
קטגוריה:סינגלים בהוצאת קפיטול רקורדס
AEW Fight for the Fallen

{| class="wikitable" align="left"
|-
! colspan="3" align="center" | Fight for the Fallen
|-
| ארגון || colspan="2" | All Elite Wrestling
|-
| האירוע הראשון || colspan="2" | Fight for the Fallen (2019)
|}
Fight for the Fallen הוא אחד מאירועי השלם וצפה של ארגון ההיאבקות All Elite Wrestling (AEW), המשודר אחת לשנה. האירוע הראשון התקיים ב-13 ביולי 2019. הוא שודר בחינם בשירות השידור של B/R Live בצפון אמריקה, כשמנה מסוימת מהכנסות האירוע נתרמה לקורבנות שמתו כתוצאה מאלימות באקדח.

האירוע השני בסדרת האירועים ישודר במתכונת של פרק ספיישל אשר ישודר ברשת הטלוויזיה TNT ב-15 ביולי 2020 כחלק מתוכנית הטלוויזיה השבועית של הארגון, Dynamite. הכסף שיגוייס מהאירוע ייתרם למאבק בנגיף הקורונה.

==תאריכים ואולמות==

{| class="wikitable"
|-
!style="background: #e3e3e3;" width="15%"|שם האירוע
!style="background: #e3e3e3;" width="15%"|תאריך האירוע
!style="background: #e3e3e3;" width="15%"|עיר ומדינה
!style="background: #e3e3e3;" width="15%"|אולם 
!style="background: #e3e3e3;" width="40%"|קרב מרכזי
|-
|Fight for the Fallen (2019)
|13 ביולי 2019
|ג'קסונוויל, פלורידה
|Daily's Place
|האחווה (קודי ודאסטין רודס) נגד היאנג באקס (מאט ג'קסון וניק ג'קסון)
|-
|Fight for the Fallen (2020)
|15 ביולי 2020
|ג'קסונוויל, פלורידה
|Daily's Place
|ג'ון מוקסלי (א) נגד בריאן קייג' על אליפות העולם של AEW
|-
|Fight for the Fallen (2021)
|28 ביולי 2021
|שארלוט, קרוליינה הצפונית
|בוג'נגלס קולוסיאום
|"הפיינמייקר" כריס ג'ריקו נגד ניק קייג' בקרב ללא חוקים
|}

==קישורים חיצוניים==
* 

==הערות שוליים==

קטגוריה:אירוע היאבקות מקצועית
הג'ונגל מת מצחוק 2

הג'ונגל מת מצחוק 2 (באנגלית: George of the Jungle 2, "ג'ורג' מהג'ונגל 2") הוא סרט קומדיה והרפתקאות אמריקאי לכל המשפחה, המשמש כסרט המשך לסרט "הג'ונגל מת מצחוק" של חברת וולט דיסני משנת 1997. הסרט בוים על ידי דויד גרוסמן, נכתב על ידי ג'ורדן מופט, והופק על ידי גרג הופמן וג'ורדן קרנר.

רוב השחקנים והמדבבים מהסרט הקודם חזרו לשחק גם בסרט זה, מלבד ברנדן פרייזר אותו החליף כריסטופר שואורמן, לזלי מאן אותה החליפה ג'ולי בנץ והולנד טיילור אותה החליפה כריסטינה פיקלס. בסרט זה מככבים גם באמצעות משחק או דיבוב אנגוס ט. ג'ונס, תומאס היידן צ'רץ, ג'ון קליז, מייקל קלארק דאנקן ודי בראדלי בייקר.

הסרט הופץ ברחבי העולם להקרנה ביתית. הסרט הופץ לראשונה בארצות הברית ב-21 באוקטובר 2003, ואילו גם בישראל באותה שנה. אורך הסרט הוא כ-87 דקות ושפתו היא אנגלית.

== תקציר העלילה ==
הסרט מתרחש שש שנים לאחר סיום הסרט המקורי, בהן ג'ורג' ואורסולה נשאו והביאו ילד לעולם. ביאטריס, אמא של אורסולה, עדיין איננה מקבלת את האהבה של ג'ורג' ואורסולה, ולכן היא זוממת ומיישמת תוכנית מרושעת - להפנט את אורסולה ולגרום לה לעזוב את ג'ורג' ולהחריב את הג'ונגל. החבר'ה מהיער מגיעים ללאס וגאס כדי להציל את אורסולה ולמנוע את השמדת הג'ונגל.

== שחקנים, מדבבים ודמויות ==
=== שחקנים ===
* כריסטופר שואורמן - ג'ורג'
* ג'ולי בנץ - אורסולה
* אנגוס ט. ג'ונס - ג'ורג' ג'וניור
* תומאס היידן צ'רץ - לייל
* כריסטינה פיקלס - ביאטריס
* מרג'יאן הולדן - סאלי
* אריקה היינאץ - קובלסקי
* דין וגאס - חקיין של אלביס פרסלי

=== מדבבים ===
* ג'ון קליז - קוף
* מייקל קלארק דאנקן - אריה
* ג'ון קאסיר - רוקי / ארמנדו
* קווין גרוואטרט - טוקי
* קווין מיכאל ריצ'רדסון - קוף גרפי / שימפנזה
* טרס מקנייל - טיגריס / כבש פיל
* די בראדלי בייקר - דקסטר הקוף / תאו מים
* קית סקוט - מספר

== הפצה ==
שבוע לפני התאריך המקורי של הפצת הסרט, חברת "קטרפילר" תבעה את דיסני מפני שחששה שהסרט יכול לפגוע בסימן המסחרי שלה. חברת "קטרפילר" ביקשה צו מניעה בשביל למנוע את הפצת הסרט, אך היא לא הצליחה לקבל.

== ראו גם ==
* הג'ונגל מת מצחוק

== קישורים חיצוניים ==

קטגוריה:ילדי פרא בדיוניים
קטגוריה:סרטי 2003
קטגוריה:סרטים באנגלית
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטים לכל המשפחה
קטגוריה:דיסני: סרטים
קטגוריה:סרטי המשך אמריקאיים
קרחון הקטוריה

קרחון הקטוריה (באנגלית: Hektoria Glacier) הוא קרחון בחוף המזרחי של חצי האי האנטארקטי, בארץ גרהאם שבאנטארקטיקה. 

הקרחון זורם לכיוון דרום מהר ג'ונסטון, בין הר קוונדארי ורכס זאגראוס, לתוך מפרצון וון, בין קרחון ברניצה שממערב לו, וקרחון גרין שממזרח לו.

הקרחון מתנשא לגובה של 351 מטרים מעל פני הים.

בשל התמוטטות חלק B של מדף הקרח לארסון בשל התחממות כדור הארץ, התגבר קצב הזרימה של הקרחון ב-14 מ"מ ליום.

== היסטוריה ==
=== מקור השם ===
סר יוברט וילקינס, אשר טס מעל האזור בטיסתו מה- 20 בדצמבר 1928, קרא לאזור הקרחון "פיורד הקטוריה", על שמה של האונייה הקטוריה אשר הביאה אותו לאי דספשן. 

בעקבות הסקר שנעשה על ידי סקר שטחי חסות איי פוקלנד בשנת 1947, לא נמצאו במקום פיורדים. 

בסקר נוסף שנערך על ידי סקר שטחי חסות איי פוקלנד בשנית 1955, נמצאו שני "קרחונים ארוכים" ושני "קרחונים קצרים" אליהם התכוון וילקינס, ושמות ה"פיורדים" ניתנו להם.

== לקריאה נוספת ==
<div class="mw-content-ltr">• Christine Petersen, [https://books.google.co.il/books?id=Nm11E3qzj6oC&pg=PA57&lpg=PA57&dq=%22Hektoria+Glacier%22&source=bl&ots=KsIlG-neol&sig=ACfU3U2ewInoUJtEmw4ZJqOoCjG0qz_b9Q&hl=en&sa=X&ved=2ahUKEwib9ZzLpv_hAhWB_qQKHUvNDMw4ChDoATAJegQICBAB#v=onepage&q=%22Hektoria%20Glacier%22&f=false Earth's Changing Climate], P 57</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6590 קרחון הקטוריה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126382 קרחון הקטוריה] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6206&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון הקטוריה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=6590&fid=antgeo_110 תצלום לוויין של אזור קרחון הקטוריה]
* [https://mapcarta.com/25615168 מפת אזור קרחון הקטוריה]
* [https://www.yr.no/place/Antarctica/Other/Hektoria_Glacier/long.html תחזית מזג אוויר עדכנית ארוכת טווח עבור קרחון הקטוריה]

== הערות שוליים ==

הקטוריה
הקטוריה
.pn

היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בפיטקרן (טריטוריה בריטית). הסיומת, שנפתחה בשנת 1997, היא סיומת פעילה בעיקר בקרב תושבי פיטקרן.

הדומיין היה נושא לוויכוח בין תושב האי טום כריסטיאן שגם שימש כמושלו למשך זמן רב, וקיבל מ-ICANN סמכות על הדומיין, לבין ממשלת האי. לבסוף ICANN פתרה את העניין בכך שהעבירה את הסמכות למועצת האי.

עלות הרישום לדומיין היא 100$ לשנה החל מהרישום, אך מעט אתרים משתמשים בו והוא משמש בעיקר ככתובת קיצור דרך לאתרים. בנוסף לכך, שימשה הסיומת לקידום מכירות עבור סדרת הסרטים "משחקי הרעב", שמתרחשת במדינה בדיונית בשם פאנאם, עבור הסדרה נרכשו דומיין עבור עיר הבירה (thecapitol.pn) ועבור המהפכה (revolution.pn).

== תתי-סיומות ==
סיומת האינטרנט מחולקת לתתי-הסיומות הבאות:
* 
* 
* 
* 
* 

== קישורים חיצוניים ==

* 
* [http://www.iana.org/root-whois/pn.htm מידע על הסיומת ב־IANA]

==הערות שוליים==

קטגוריה:פיטקרן
קטגוריה:הממלכה המאוחדת: אינטרנט
לנה אגלי

לנה אגלי (בנורווגית: Lene Egeli; נולדה ב-2 במרץ 1987) היא דוגמנית נורווגית.

==ביוגרפיה==
אגלי נולדה בסטוונגר.

בשנת 2004 לקחה חלק בתחרות "הפנים של השנה", לאחר מכן השתתפה במספר תחרויות דוגמנות נוספות.

ב-2006 השתתפה בתוכנית "Top Model Norge" (הטופ מודל הבאה של נורווגיה) וזכתה במקום השני.

בשנת 2008 זכתה בתואר מיס נורווגיה, היא ייצגה את נורווגיה במיס עולם 2008.

היא הופיעה בפרסומות בטלוויזיה לחברת הקוסמטיקה רבלון.

==קישורים חיצוניים==

* [https://www.tv2.no/a/2382207 Lene Egeli gjester Waschera] 

==הערות שוליים==

קטגוריה:זוכות מיס נורווגיה
קטגוריה:משתתפות בתחרות מיס עולם 2008
קטגוריה:מתחרות טופ מודל
קטגוריה:ילידות 1987
גולן (עיר מקראית)

העיר המקראית גולן בתחומי [[נחלת שבט מנשה במפת ערי המקלט]]
גּוֹלָן, היא עיר מקראית בארץ ישראל, אחת מערי הלויים. שמה מוזכר ארבע פעמים בתנ"ך. 

בתקופת התנחלות השבטים נכללה גולן בנחלתו של שבט מנשה, כאמור: (), מה שהועבר על פי הגורל במשכן שילה אל שבט לוי כאחת מערי הלויים שהשתמש גם לעיר מקלט.
יוסף בן מתתיהו בספרו קדמוניות היהודים כותב כי ערים אלו שימשו "מקום מושב לפליטים".

יש הסוברים כי יש לזהות את גולן המקראית בכפר סאחם ג'ולן בגלל הדמיון לשם. יחד עם זאת אין ממצאים ארכאולוגיים המאששים סברה זו. במדרש תנחומא נכתב . עיר זו מופיעה ברשימותיו של בן מתיתיהו כאחת מהערים המבוצרות באזור.

==הערות שוליים==

קטגוריה:נחלת שבט מנשה
קטגוריה:ערי מקלט
קטגוריה:יישובי המקרא
קטגוריה:ערי לויים
קטגוריה:אתרים בספר יהושע
אוצר בירה

טועם בירה בפסטיבל ה:בירופילה, בשנת 2011
אוֹצֵר בירה (באנגלית: "Beer sommelier"), או "טועם בירה", הוא מומחה לטעימות בירה (איש המקצוע המקביל ל"טועם יין") בעל השכלה בתחום טעימה ובדיקת בירה, המתמחה בשירות ובידע של בירה. הידע הנדרש להסמכה כולל הבנה של סגנונות, בישול בירה, מרכיבים, היסטוריה של בירה והבישול שלה, כלי זכוכית, הגשת בירה, בירה מחביות, טעימות בירה ושילובה עם סוגי מזון שונים. מקצוע זה לא מוכר עדיין בישראל וגם די חדש בעולם, יחסית, אך מתפשט במהירות עקב פתיחתן של מבשלות בירה פרטיות, חלקן בתוך מסעדות.

== ראו גם ==
* מבשלה
* מבשלת בוטיק
* בירה בישראל
* יום הבירה הבינלאומי

==קישורים חיצוניים==

* 
* 
*[https://news.walla.co.il/item/6526 טועם בירות הפך לאלכוהוליסט] - כתבה באתר וואלה

קטגוריה:בירה
קטגוריה:מקצועות הקולינריה
קטגוריה:תרבות שתיית אלכוהול
יאן ציקר

באנסקה ביסטריצה, לוח זיכרון ליאן צ'יקר בבית בו נולד
יאן ציקר (בסלובקית: Ján Cikker; 29 ביולי 1911 - 21 בדצמבר 1989) היה מלחין סלובקי, מראשי התומכים במוזיקה קלאסית מודרנית של מלחינים סלובקים. הוא קיבל את התואר "אמן לאומי" בסלובקיה, את פרס הרדר לשנת 1966 ואת פרס המוזיקה הבינלאומי של אונסק"ו לשנת 1979.

== חייו ==
ציקר נולד בבאנסקה ביסטריצה, לשעבר באוסטרו-הונגריה, כיום בסלובקיה. מוריו הראשונים למוזיקה היו אמו, מריה פסוטקובה, וויליאם פיגוש-ביסטרי. לאחר סיום בית הספר התיכון בבאנסקה-ביסטריצה למד ציקר הלחנה, ניצוח ועוגב בקונסרבטוריון של פראג, משנת 1930 עד 1935. ב-1935–1936 השתלם בכיתות ההמשך של הקונסרבטוריון, כתלמידו של ויטייצלב נובאק. בהמשך עבר לווינה, שם למד אצל פליקס ויינגרטנר בשנים 1936–1937.

בין 1939 ל-1949, לימד ציקר בקונסרבטוריון של ברטיסלבה. במקביל היה יועץ רפרטואר ללהקת האופרה של התיאטרון הסלובקי הלאומי, תפקיד בו כיהן מ-1945 עד 1948. הוא נאלץ לפרוש ממשרתו זו לאחר ההשתלטות הקומוניסטית על צ'כוסלובקיה ב-1948. לבוף, עבד כפרופסור להלחנה באקדמיה לאמנויות הבמה של ברטיסלבה, שם היו בין תלמידיו מלחינים סלובקים רבים.

ציקר מת בברטיסלבה, שם נקרא מוזיאון על שמו.

== מאפיינים ==
סגנונו המובהק מאופיין בעושר טיפוסי של ניגודים בהלכי-רוח ובמאפיינים (מחול, ביטוי רגשי ולירי), ובדגש על תנהלות אנושית ואתית. יצירותיו הראשונות היו ברובן אינסטרומנטליות ומשנות ה-50' של המאה ה-20 הוסיף גם יצירות אופראיות.

== יצירות עיקריות ==
* מחזור פואמות סימפוניות O živote – Leto, Vojak a matka, Ráno ("על החיים - קיץ, חייל ואמו, בוקר; 1946-1941)
* אופרות: Juro Jánošík 1953-1950), לברית מאת שטפאן הוזה), Beg Bajazid (1956-1955, לברית מאת שטפאן הוזה), "מיסטר סקרוג'" (1959-1958, שם חלופי "צללים" (Tiene) על פי מזמור חג המולד של צ'ארלס דיקנס, Vzkriesenie ("תחיה" 1960, על פי לב טולסטוי, Hra o láske a smrti ("משחק של אהבה ומוות", על פי רומן רולאן, "קוריולנוס" (1972-197, על פי קוריולנוס של ויליאם שייקספיר, Obliehanie Bystrice, (1971-1969, "המצור על ביסטריצה על פי קלמן מיקשאת', Zo života hmyzu 1986--1983, על פי המחזה "תמונות מחיי החרקים" של קארל צ'אפק ויוזף צ'אפק, "אנטיגונה" (1989-1987, לא גמורה, על פי המחזה אנטיגונה של סופוקלס.
* יצירות קאמריות ותזמורתיות: רביעיית מיתרים מס' 1 אופוס 13 (1935), רביעיית מיתרים מס' 2, אופוס 14, "סימפוניית אביב" (1937), "סוויטה סלובקית" (1943), Spomienky (1947, "זכרונות"), cMeditácie na Schützovu tému (1964, "הרהורים על נושא של שיץ), Štúdie k činohre (אטיודים למחזה תיאטרון)
* מוזיקה לפסנתר: סונאטינה אופוס 12, מס' 1 (1933) "פלגי טאטרה" (1954), וריאציות לפסנתר על שיר עם סלובקי (1973)
* מחזור שירים: O mamičke (1940: "על אמא היקרה")
* עיבודים לשירי עם
* מוזיקה לתיאטרון ולסרט (Varúj!)
* מוזיקה ללהקות מחולות עממיים, לדוגמה ל-SĽUK (קולקטיב אמנות עממית סלובקית), ,Lúčnica ו-VÚS.

==קישורים חיצוניים==

* 

==הערות שוליים==

קטגוריה:מלחינים סלובקים
קטגוריה:מלחינים מן המאה ה-20
קטגוריה:מלחיני אופרה
קטגוריה:מורים למוזיקה
קטגוריה:סלובקים שנולדו ב-1911
קטגוריה:נפטרים ב-1989
גדעון בוהק

גדעון בוהק (נולד בשנת 1961) הוא חוקר של מיסטיקה יהודית ומאגיה יהודית בעת העתיקה ובימי הביניים וכן ושל ספרות יהודית מתקופת בית שני, פרופסור מן המניין באוניברסיטת תל אביב.

== ביוגרפיה ==
גדעון בוהק למד לתואר ראשון באוניברסיטה העברית בירושלים בין השנים 1984–1987. לאחר מכן, השלים דוקטורט באוניברסיטת פרינסטון בשנת 1994. בין השנים 1994–1998 שימש כעמית פוסט-דוקטורט באוניברסיטת מישיגן והחל משנת 1997 הוא מרצה באוניברסיטת תל אביב. בשנת 2007 התמנה בוהק לפרופסור חבר וב-2013 מונה לפרופסור מן המניין. במהלך השנים באוניברסיטת תל אביב שימש כראש התוכנית ללימודי דתות וכראש החוג ללימודי התרבות העברית. הוא מרצה גם בחוג לפילוסופיה יהודית וגם בחוג למדעי הדתות.

== תחומי מחקר ==
מחקריו של בוהק עוסקים במאגיה ומאגיה יהודית, קבלה מעשית, מיסטיקה יהודית, גניזת קהיר, ספרות ההיכלות, תולדות ישו וספרות יהודית מתקופת הבית השני.

== פרסומים ==
=== ספרים שכתב ===
* Joseph and Aseneth and the Jewish Temple in Heliopolis, [SBL Early Judaism and Its Literature, 10], Atlanta: Scholars Press, 1996
* Ancient Jewish Magic: A History, Cambridge: Cambridge University Press, 2008
* A Fifteenth-Century Manuscript of Jewish Magic: MS New York Public Library, Heb. 190 (Formerly Sassoon 56) -Introduction, Annotated Edition and Facsimile, [Sources and Studies in the Literature of Jewish Mysticism 44], 2 vols., Los Angeles: Cherub Press, 2014 (in Hebrew)

=== ספרים שערך ===
* Gideon Bohak, Yuval Harari, and Shaul Shaked (eds.), Continuity and Innovation in the Magical Tradition, [Jerusalem Studies in Religion and Culture, 15], Leiden: Brill, 2011
* Roger Bagnall, Kai Brodersen, Craige B. Champion, Andrew Erskine, and Sabine R. Huebner (eds.), The Encyclopedia of Ancient History, 13 vols., Chichester: Wiley-Blackwell, 2013 (area editor, Jewish History)
* Gideon Bohak, Ron Margolin and Ishay Rosen-Zvi (eds.), Myth, Ritual, and Mysticism: A Festschrift for Ithamar Gruenwald, [TE’UDA 26], Tel Aviv: Rosenberg School of Jewish Studies, Tel Aviv University, 2014

=== קטלוגים של תערוכות על מאגיה ===
* Gideon Bohak, [http://www.umich.edu/~aop/magic/ Traditions of Magic in Late Antiquity, University of Michigan]: Hatcher Library, 1996 (exhibition held February - July 1996)
* Gideon Bohak and Anne Hélène Hoog, Magie, anges et démons dans la tradition juive, Paris: Flammarion, 2015, with contributions by Gideon Bohak, Yuval Harari, Shalom Sabar, Carmen Caballero-Navas, J. H. Chajes and Gabriel Hagaï (exhibition at the Musée d’art et d’histoire du Judaisme, Paris, March - June 2015)

== קישורים חיצוניים ==
* 

* [https://en-humanities.tau.ac.il/profile/gbohak פרופ' גדעון בוהק], באתר של אוניברסיטת תל אביב
* [https://tsurehrlich.blogspot.com/2010/05/blog-post_8290.html עַם סגולות: עם פרופ' גידי בוהק על מאגיה יהודית], ראיון עם צור ארליך
* 

קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת פרינסטון
קטגוריה:סגל אוניברסיטת תל אביב: לימודי התרבות העברית
קטגוריה:חוקרי גניזת קהיר
קטגוריה:חוקרי נצרות
קטגוריה:חוקרי ספרות חז"ל
קטגוריה:סגל אוניברסיטת תל אביב: פילוסופיה יהודית, ספרות חז"ל וקבלה
קטגוריה:חוקרי קבלה
קטגוריה:ישראלים שנולדו ב-1961
ארמון פלנלטו

ארמון פלנאלטו (בפורטוגזית: Palácio do Planalto) הוא מקום העבודה הרשמי של נשיא ברזיל. הארמון ממוקם בבירה ברזיליה ותוכנן על ידי האדריכל אוסקר נימאייר ונחנך ב-21 באפריל 1960. הארמון משמש כמקום העבודה של כל נשיאי ברזיל מאז ז'וסלינו קוביצ'ק. הארמון ממוקם בכיכר שלוש הרשויות (פורטוגזית: Praça dos Três Poderes) ממזרח לקונגרס הלאומי וממול לבית המשפט העליון הפדרלי. הארמון הוא אחד משני הארמונות הרשמיים המשמשים את נשיא ברזיל, כאשר השני הוא ארמון אלבורדה שמשמש כמעון הרשמי שלו. בסביבת הארמון, לאורך הציר המונומנטלי ממוקמים משרדי ממשלה שונים.

==היסטוריה==
ארמון פלנלטו היה המרכיב המשמעותי הראשון בתוכנית של האדריכל לוסיו קוסטה לבניית עיר הבירה החדשה של ברזיל, היא ברזיליה. הבניה החלה ב-10 ביולי 1958 על פי תוכנית האדריכל אוסקר נימאייר. הארמון נחנך באופן רשמי ב-21 באפריל 1960 על ידי הנשיא ז'וסלינו קוביצ'ק והיה לאחד המבנים הראשונים שנחנכו בבירה החדשה ברזיליה, יחד עם בניין הקונגרס הלאומי ובניין בית המשפט העליון הפדרלי. בטקס החניכה נכחו מספר ראשי מדינות וקהל של אלפים, כיוון שזה סימל את המעבר של הבירה מריו די זנרו למרכז המדינה.

==אדריכלות ומבנה==
הארמון בנוי בסגנון המשלב מודרניזם פשוט ועושה שימוש בקווים ו"גלים" שיוצרים את העמודים החיצוניים. החזית של הארמון מורכבת משני אלמנטים ברורים: הרמפה המובילה להיכל והפרלטוריום (פלטפורמה שממנה יכולים הנשיא ואורחים ממדינות אחרות לנאום לציבור בכיכר שלוש הרשויות. הארמון משתרע על פני שטח של 36,000 מטר רבוע. למבנה הראשי יש ארבע קומות מעל הקרקע ועוד קומה אחת מתחת לקרקע. מנחת מסוקים נמצא ליד החזית הצפונית של הארמון.

==קישורים חיצוניים==

* 

קטגוריה:ברזיל: מעונות רשמיים
קטגוריה:ברזיליה: מבנים
קטגוריה:ברזיל: פוליטיקה
קטגוריה:אדריכלות מודרנית בברזיל
ארמון אלבורדה

ארמון אלבורדה (בפורטוגזית: Palácio da Alvorada; פירושו ארמון השחר) הוא מעון המגורים הרשמי של נשיא ברזיל. הוא ממוקם בבירה ברזיליה על חצי אי למרגלות אגם פרנואה. המבנה עוצב על ידי אוסקר נימאייר ונבנה בשנים 1957–1958 בסגנון מודרניסטי. המעון מהווה את מקום המגורים הרשמי של כל נשיאי ברזיל מאז ז'וסלינו קוביצ'ק.

==היסטוריה==
ארמון אלבורדה היה המבנה הראשון שנבנה בבירה החדשה ברזיליה. עבודות הבניה החלו ב-3 באפריל 1957 והמבנה הושלם ב-30 ביוני 1958. הקווים המנחים בתוכנית של נימאייר הדגישו פשטות ומודרניזם.
ב-2004 הגברת הראשונה של ברזיל מאריסה לטיצ'יה הורתה על שיפוץ מקיף של הארמון. הפרויקט ארך כשנתיים ועלה כ-18.4 מיליון דולר. החדרים והקישוטים שוחזרו. מערכות החשמל והאוורור הוחלפו ונעשו עבודות ריצוף ותקרה.

==קישורים חיצוניים==

* 

קטגוריה:ברזיל: מעונות רשמיים
קטגוריה:ברזיליה: מבנים
קטגוריה:ברזיל: פוליטיקה
קטגוריה:אדריכלות מודרנית בברזיל